ทำไม กสิกรไทย จึงเป็นบริษัท ที่เหมาะกับการทำงานของคนยุคใหม่ ?
ในวันนี้ หากพูดถึงองค์กรขนาดใหญ่ เชื่อว่าหลายคนคงนึกถึงเรื่องเหล่านี้  ไม่ว่าจะเป็น การเข้างาน 8 โมง เลิกงาน 5 โมง, มีลำดับขั้นตอนหลายขั้น, เสนอไอเดียใหม่ ๆ ก็ไม่เคยได้ลองทำ และหากเป็นเพียงพนักงานตัวเล็ก ๆ ก็จะไม่สามารถเติบโตได้ในองค์กร  แต่ในความจริงแล้ว องค์กรขนาดใหญ่ในปัจจุบัน มีลักษณะการทำงานแบบนี้หมดเลยหรือไม่.. คำตอบคือ ไม่เสมอไป
16 พ.ย. 2565

ทำไม กสิกรไทย จึงเป็นบริษัท ที่เหมาะกับการทำงานของคนยุคใหม่ ?
ลงทุนแมน x KASIKORNBANK
ในวันนี้ หากพูดถึงองค์กรขนาดใหญ่ เชื่อว่าหลายคนคงนึกถึงเรื่องเหล่านี้
ไม่ว่าจะเป็น การเข้างาน 8 โมง เลิกงาน 5 โมง, มีลำดับขั้นตอนหลายขั้น, เสนอไอเดียใหม่ ๆ ก็ไม่เคยได้ลองทำ และหากเป็นเพียงพนักงานตัวเล็ก ๆ ก็จะไม่สามารถเติบโตได้ในองค์กร
แต่ในความจริงแล้ว องค์กรขนาดใหญ่ในปัจจุบัน มีลักษณะการทำงานแบบนี้หมดเลยหรือไม่..
คำตอบคือ ไม่เสมอไป
เพราะในวันนี้ องค์กรขนาดใหญ่ ที่มีมูลค่าบริษัทระดับ 350,000 ล้านบาท อย่าง KBank
ได้ปรับวัฒนธรรมองค์กร และแนวทางการทำงาน ให้กลายเป็นแนวทางการทำงานที่ตอบโจทย์คนยุคใหม่
แล้วแนวทางการทำงานแบบใหม่ของ KBank จะเป็นอย่างไร ?
จะเข้ามาตอบโจทย์การทำงานของ คนยุคใหม่ ได้มากน้อยแค่ไหน ?
ลงทุนแมนจะเล่าให้ฟัง
ในปัจจุบัน KBank มีแนวทางการทำงานที่เรียกว่า “FITS”  
ซึ่งเป็นรูปแบบการทำงาน ที่ KBank ให้พนักงานนำมาปรับใช้ ให้เข้ากับงานของตัวเอง โดยไม่มีกฎเกณฑ์ที่ตายตัวอีกต่อไปแล้ว
เราลองมาดูกันว่าตัวอักษรแต่ละตัวของคำว่า “FITS” ย่อมาจากอะไรบ้าง ?
F ย่อมาจาก Flexible
- สามารถออกแบบ รูปแบบการทำงาน ให้เข้ากับชีวิตส่วนตัว และลักษณะงานของแต่ละคนได้
- มีกฎเกณฑ์ที่ยืดหยุ่น ไม่จำเป็นต้อง ใส่สูท, เชิ้ต หรือเนกไท 
- ยืดหยุ่นทางความคิด สามารถเสนอแนวคิดใหม่ ๆ ที่อยู่นอกกรอบได้เสมอ
I ย่อมาจาก Impact
- เมื่อมีอิสระในการทำงานแล้ว ผลลัพธ์ที่ได้ต้องตอบโจทย์ทั้งในฝั่งองค์กรเอง และลูกค้า
T ย่อมาจาก Trust
- มีความเชื่อใจกัน ระหว่างทีม รวมถึงระหว่างลูกทีมและหัวหน้างาน ทำให้งานเดินหน้าได้อย่างรวดเร็ว ไม่ต้องมีหลายขั้นตอนให้ยุ่งยาก
S ย่อมาจาก Security
- KBank ให้ความสำคัญกับความเป็นอยู่ของพนักงาน ทั้งทางกายและใจ
โดยมีสวัสดิการต่าง ๆ เช่น ค่ารักษาพยาบาล, ศูนย์พยาบาลภายในสำนักงาน, ให้สิทธิ์ในการใช้ OOCA ซึ่งเป็นแอปพลิเคชันที่ให้บริการปรึกษาด้านสุขภาพจิต
เราจะเห็นได้ว่า รูปแบบการทำงานของ KBank ในวันนี้ ไม่ต่างจากการทำงานของบริษัทสมัยใหม่เลย
ไม่ว่าจะเป็น การทำงานแบบ Agile ข้ามทีม 
ซึ่งเป็นการเปิดโอกาสให้พนักงานได้ทำงานที่หลากหลาย ไม่ใช่ทำเพียงงานประจำของตัวเอง
นอกจากนี้ ยังมีโอกาสได้เสนอความคิด และแชร์ประสบการณ์
เพื่อหา Solution ใหม่ ๆ ร่วมกับเพื่อนในสายงานอื่น ๆ อีกด้วย
ซึ่งเราอาจพูดได้ว่า เป็นรูปแบบการทำงาน ที่ตอบโจทย์การทำงานของ คนยุคใหม่ 
ที่ต้องการความสนุก แต่ในขณะเดียวกันก็ต้องการความท้าทายไปพร้อม ๆ กัน
ถึงตรงนี้ สิ่งที่หลายคนอยากรู้กันต่อไปคือ 
แล้ว “โอกาสและคุณค่า” ที่ได้จากการเข้ามาร่วมงานกับ KBank คืออะไร ?
1. Limitless Growth มีพื้นที่ให้เติบโตอย่างไม่จำกัด
จากการเริ่มปรับรูปแบบการทำงานที่ผ่านมา KBank ได้เปิดโอกาสให้พนักงานทุกคน ได้ใช้ความสามารถที่มีอย่างเต็มศักยภาพ โดยมีหัวหน้าคอยสนับสนุน
นอกจากนี้ องค์กรยังสนับสนุนการเรียนรู้ และพัฒนาของพนักงาน อย่างจริงจัง
โดยมีทั้งเครื่องมือที่ช่วยส่งเสริมในการเรียนรู้ รวมไปถึงเปิดโอกาสให้เรียนรู้จากการลงมือทำจริง ๆ
2. Talented People มีโอกาสได้ร่วมงานกับคนที่มีความสามารถ
ไม่ใช่แค่เพียงได้ร่วมงานกับคนเก่ง แต่ยังรวมถึงเพื่อนร่วมงานที่มี ทัศนคติในการทำงานที่ดี (Mindset)
เช่น ไม่โยนงาน, ไม่เอาเปรียบเพื่อนร่วมงาน, มี Growth Mindset ที่ดี, พร้อมลองทำเรื่องใหม่ ๆ ที่ท้าทายไปด้วยกัน
รวมไปถึงหัวหน้างานที่พร้อมรับฟังปัญหา และให้คำแนะนำในการทำงานได้
3. Better opportunity through Powerful Resources มีโอกาสที่ดีกว่า จากทรัพยากรที่มากกว่า
เนื่องจาก KBank เป็นองค์กรขนาดใหญ่ จึงมีความพร้อมและความได้เปรียบ 
ทั้งในด้านเงินทุน, ฐานลูกค้า, ฐานข้อมูล, เทคโนโลยีต่าง ๆ ที่พร้อมกว่า ทำให้มีโอกาสและความเป็นไปได้มากกว่า
นอกจากนี้ยังมีโอกาสได้ร่วมงานกับเหล่าพาร์ตเนอร์ขององค์กร ซึ่งล้วนแต่เป็นบริษัทชั้นนำของประเทศหรือชั้นนำของโลกทั้งนั้น
ด้วยความพร้อมของทรัพยากรที่มากกว่า ทำให้พนักงานมีโอกาสสร้างงาน จากความผิดพลาด
แล้วเรียนรู้จากความผิดพลาดเหล่านั้น เพื่อนำมาปรับปรุงแก้ไข
ซึ่งช่วยให้ทั้งพนักงาน และองค์กร เติบโตไปพร้อมกันอย่างรวดเร็ว
มาถึงตรงนี้ เราคงพอสรุปอีกทีได้ว่า KBank ในวันนี้ ยังคงเป็นองค์กรขนาดใหญ่ และบริษัทชั้นนำของไทยเหมือนเดิม
แต่ที่ไม่เหมือนเดิม คือ รูปแบบการทำงานที่เปลี่ยนไป
จาก องค์กรขนาดใหญ่ ที่ปรับตัวช้า 
กลายเป็น องค์กรที่ปรับตัวได้อย่างรวดเร็ว ไม่ต่างจากสตาร์ทอัพ
จาก องค์กรที่เคยมีลำดับขั้นในการทำงานมากมาย 
กลายเป็น องค์กรที่ผู้บริหาร ลงมาร่วมสู้ไปพร้อมกับพนักงาน
จาก เมื่อก่อนที่ทำอะไรต้องระวังอย่างมาก ไม่ให้ผิดพลาด
ในตอนนี้หันมาเปิดโอกาสให้ผิดพลาด และเรียนรู้จากความผิดพลาด
ทั้งหมดนี้เกิดขึ้นได้เพราะ กสิกรไทยรู้ว่า คนยุคใหม่ต้องการ ทำงานที่สร้าง Impact
และ “กสิกรไทย เราจะพยายาม ให้คุณเป็นคุณได้อย่างเต็มศักยภาพ”
กสิกรไทยเปิดรับตำแหน่งงานใหม่ ทั้งในประเทศและนอกประเทศกว่า 1,000 ตำแหน่ง ที่รอคุณมาร่วมทีมด้วยกันที่ 
#KBank #PossibilitytoMakeAnImpact #Kcareer #ให้คุณเป็นคุณได้เต็มศักยภาพ